Konfiantza kontua - Aspe\nBerria. Elastikoan izen bera agertzen da, zortzi letra berberak ordena berean ezarriak. Ezkurdia da, Joseba lagunentzat, baina beste bat dirudi, aldatu egin da. Pilotazaleek 2018an gehien errepikatutako esaldia da: «Zer egin diote Ezkurdiari?». Amaiera estuetan itotzen zen pilotari indartsuak iraganeko pertsonaia bat dirudi, azken hilabeteetan oso lehiakor den beste batek darama haren atorra. «Ezustekoa eman duela entzuten ari naiz, baina ez nator bat, Joseba debutatu zuenetik egon da goian. Baina egia da garaipen handi bat falta zitzaiola, eta binakakoa txapela irabazteak bultzada eman dio konfiantzan. Baina bera beti egon da hor; orain, baina, irabaztearen pausoa eman du». Jokin Etxaniz Aspeko zuzendari teknikoaren aldarria da, ziur asko, azken urteetan pilotalekuan Ezkurdiarekin denbora gehien pasatu duen pertsonarena.\nEntrada anterior Ekaitz Saralegi: «Jokin Altuna es dulce en el trato, pero en los partidos saca su genio» Entrada siguiente Bienvenidos al teatro de sus sueños\nKaiola zaporearekin hasiko da Binakakoa\nAltuna III-Martijak eta Ezkurdia-Galartzak ekingo diote Txapelketari Amezketan Gara. Binakako Txapelketaren ekitaldi berri bat hasiko da gaur gauean Amezketako Larrunarri pilotalekuan (23.00, ETB1). Eta lehen urratsak kaiola zapore argia izango du,…\nezkurdia, Imaz, Olaizola ii, Rezusta\nAsegarce apostará por el de Oiartzun en el Villa de Zarautz y también será de la partida en Donostia. El zaguero jugará con Aimar Olaizola Deia. El bautismo de fuego de…\nAukerekin jarraitzen dute Olaizolak eta Urrutikoetxeak\naltuna III, ladis galarza\nTanto batez irabazi diete Altuna eta Galartzari, laugarren puntua eskuratzeko, eta berdinduta daude seigarren diren Irribarria eta Rezustarekin Berria. Estu joan da gaur Binakako Txapelketako partida, eta estu utzi du sailkapena…


Armagintzaren Museoak harrera ezin hobea — Armagintzaren Museoa\nArmagintzaren Museoak harrera ezin hobea\nUrtarriletik urrira bitartean 4.000 bisitari Armagintzaren Museoan\nUrtea bukatu baino bi hilabete lehenago, Museoak ia bikoiztua du 2008ko bisitari kopurua. Hain zuzen ere, maiatzean bertan, Ate Irekien jardunaldiak antolatu ziren hilabetean, 2.300 lagun baino gehiago hartu zituen Museoak. Benetan adierazgarria da, beraz, ekimenak izandako arrakasta.\nDatu horiek kontuan hartuta 2010ean bisitaldi kopuruak, seguruenik, gora egingo du; are gehiago, turismo arloa pairatzen ari den krisia nahiz Portalean,Museoa kokatuta dagoen eraikinean, egiten diharduten lanak direla-eta, baldintzak ez direla egokienak izan kontuan hartzen baldin badugu.\nMaiatzaz gain bisitari gehien izan duen hilabetea apirila izan da; atzerritar kopuru handiena ere orduan izan du Museoak. Azpimarratzekoa da opor garaian, abuztuan bereziki eta udarako hilabeteetan orokorrean, bertaratu den jende kopurua, nahiz eta eibartarrek kanpora joateko ohitura izan. Bestalde, estatuko beste erkidegoetako bisitariak abuztuan ibili dira gehien.\nUrtearen lehenengo 10 hilabeteetan Museora bertaratu direnen artean banakako bisitak %85 izan dira. Gainerakoak, (%15a) taldean bertaratu dira aldez aurretiko zita hartuta. Otsaila, martxoa eta abuztua izan ezik, gainerako hilabeteetan banakakoak taldekoak baino gehiago izan dira.\nBisitarien jatorriari dagokionez %39 eibartarra izan da, eta % 22 EAEko herrietatik etorritakoa. Azpimarratzekoa da Estatuko beste erkidegoetatik bertaratutako lagun kopurua, %34, ia bertakoak beste. Erkidego guztietatik etorri dira, baina batik bat Madrildik, gero Gaztela eta Leondik eta, azkenik, Valentziatik.\nGainerako %5a Estatu Batuetatik, Alemania, Frantzia, Portugal, Paraguai, Mexiko, Argentina, Hungaria, Txina, Txile, Norvegia, Finlandia, Suedia, Nigeria, India, Belgika eta Ukrainatik etorritako bisitariek osatzen dute.\nMuseoko bisita liburuan emandako iritzien arabera, bertaratuak oso gustura geratu dira bisitaldiekin. Asko izan dira Eibarko ekoizpen anitza dela-eta txundituta geratu direnak, armez gain bestelako produktu ugari ikusteko aukera izan baitute bertan: bizikletak, motorrak, etxetresna elektriko txikiak, idazmahairako materiala...\nAzkenik, aipatzekoa da Museora hurbildu diren eibartar askok azaldu duten nostalgia eta harrotasuna.


Erlezain baten lan-prozesu normala azalduko dugu, bakoitzak bere sistema eta aldaera dituela ahaztu gabe.\nERLEZAINA, abarasken prestaketa\nBasoko erleek eztia sor dezakete; izan ere, zuhaitz- edo arroka-zokoetan nahiz erlezainak jarritako erlauntz artifizialetan egiten dituzte abaraskak. Lehenari erlezaintza finkoa deritzo, eta bigarrenari berriz, erlezaintza mugikorra, abarasken mugimenduaren arabera.\nErlezainak bere zeregina izugarri maite du, eta naturaren artisau baten grinez eta arretaz egiten du bere lana. Horretarako, erleen ohituren, gaixotasunen eta etsaien berri izan behar du zehatz-mehatz, eta erlauntzeko produktuak kontserbatzeko eta aprobetxatzeko prozedurak ere ondo ezagutu.\nErlezaintzarako landaredi ugariko natura-inguruneak behar dira, eta bertan loratzen diren landare asko egon behar dute. Hala ere, garrantzitsua da inguruneko aldaera zehatzak eta klimaren gorabeherak aldez aurretik aztertzea; izan ere, muturreko tenperaturek abaraskak kaltetzen dituzte.\nErlezaina etengabe arduratu behar da erlauntzez, urte osoan seguru eta ongi antolatuta eta behar bezala elikatuta egon daitezen. Udaberrian, erlezainak abaraska zaharrak garbitzen ditu eta hurrengo kanpainarako prestatu.\nAbaraska bakoitza presio-eltze handi batean sartzen du; alde batetik, argizari zaharra urtu egiten da, eta bestetik, pilatutako hondakin guztiak desegiten dira.\nAbaraskak garbitu ondoren, erlazuloak argizari hutsezko plakez estaltzen dira, eta beroaren bidez alanbre batzuetan soldatu. Abaraska berri horiek erlekume-etxeak izango dira hurrengo sasoian.\nMerkatuan hainbat lore eta jatorriko eztiak eskaintzen dira, baina gogoratu beharra dago, Euskal Herriko ezti batzuek beren kalitateko Labela dutela, eta horrek aspalditik eztia produzitzen diharduten artisauen ahalegina aitortzea dakar.\nERLEZAINA, eztiaren bilketa\nUda amaitzean, eta erlauntzak neguko loaldi luzean sartu baino lehen, erlezainak abaraskak kentzen ditu ezti preziatua jasotzeko.\nErlezainak gorputz osoa estaltzen dion ekipo bat jartzen du abaraskak husteko, baita erleak lokartu ere. Lehen, ganaduaren simaur lehorra erretzean sortutako kea (goroxa) erabiltzen zuen zeregin horretarako. Gaur egun, haritzaren, akaziaren edo pagoaren txirbilaz baliatzen da erlezaina; izan ere, goroxak baino ke zuriagoa eta usain gozoagoa du. Gogoratu beharra dago, keak intsektuak lozorrotzen dituela.\nErlezainak banan-banan husten ditu abaraskak, erleak eztia bertan uzten doaz eta.\nErlearen ziztadak sortzen duen mina haren ezteneko pozoiak duen azido formikotik dator. Pertsona batzuek alergia diote sustantzia horri, eta asaldura larriak jasaten dituzte erleek zitatzen badituzte. Hala ere, nahikoa izan ohi da antihistaminiko eta kortikoideak hartzea mina eta hantura berehala desagertzeko.\nErlezainek eztia tratatzeko behar bezalako laborategia dute etxe barruan. Esan beharra dago, erlezain batzuek enpresa bat sortu dutela, eta han egoki ateratzen, poteratzen eta etiketatzen dutela eztia, betiere osasun-berme guztiak betez.\nJarrai dezagun erlezainaren lana azaltzen. Lehenbizi, abaraska estaltzen duen kanpoko argizari-geruza (operkulu-argizaria edo argizari hutsa) kendu behar da, hori da eta kalitate onena duena. Gure artisauek argizari hori depuratu eta ukendu eta pomada naturalak egiteko erabiltzen dute.\nJarraian, abaraskak zentrifugagailu batean sartzen dira, eta eztia txandaka ateratzen da erlazuloetatik. Eztiaren ezaugarriak nektarraren araberakoak dira; faktore horrek erabakiko du gainera produktua bera zertarako erabiliko den, hots, zuzeneko kontsumorako, bizkotxoak eta pastelak egiteko edo farmakologiarako.\nOndoren, eztia altzairu herdoilgaitzeko upel batera pasako da, hots, araztegira, eta horrek filtro bat izango du. Eztia 15-20 egunez pausatzen uzten da bertan, eta gero, poteratu egiten da.\nJakin beharra dago, erleek xurgatutako landarearen araberakoa dela eztiaren dentsitatea. Horrela, txilar-eztia lodia da, eta zuzenean poteratuz gero, solidoa da ia, oso azkar kristalizatzen baita. Aitzitik, udaberriko, akaziako edo laharreko eztiak esate baterako, askoz ere finagoak dira. “Basoko eztia”, adibidez, hasieran ez da lodia, baina kristalizatzen denean, lodi geratzen da.\nEzti lodiak krematsuagoak izateko, aldian behin horiek irabiatzen dituen gailu batean sartzen dira, eta horrela, egun batzuen buruan, amaierako produktua lodia baina krematsua izatea lortzen da.\nEzti horiek guztiak naturalak dira, ez zaie gehigarrik botatzen, ezta iraunarazle kimikorik ere, eta arrakasta handia dute merkatuan. Eta ez da gutxiagorako, produktu horrek bitamina asko ditu, oso ekonomikoa da eta mota eta zapore ugari ditu aukeran.\n1.- Operkuluaren estalkia eskuz kentzeko gailua.\n2.- Operkuluaren estalkia automatikoki kentzeko gailua.\n4.- Lantzeko edo dekantatzeko gailua.\n5.- Ezti krematsuagoa egiteko irabiagailua erabiltzen da.\n6.- Poteratzeko makina.\nOtegi-Epelde familiak bere erlauntzak transumatu egiten ditu produkzioa hobetzeko. Horrela, udako hilabeteetan (uztaila, abuztua eta iraila) Codes ingurura (Nafarroa) edo Elgeako mendilerrora (Araba) eramaten ditu erlauntzak; neguan, berriz, jada txilarrik ez dagoenean, Urola inguruko mendietara ekartzen ditu. Hori dela-eta, udako asteburu guztietan joan behar izaten dute erlauntzak kontrolatu eta zaintzera.\nErleek funtzio oso garrantzitsua dute polinizazioan, eta hori dela-eta, fruta-arbolak landatu dituztenek erlauntzak nahi dituzte ondoan.


Mentalitea — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Mentalitea\nLeire Narbaiza 2012/08/04 11:50\nBerria egunkarian abuztuko kolaborazioa "Gerizpean" atalean. 2012/08/04\nZenbatetan eman beharko dugu nortasun agiriaren fotokopia tramite bat egiteko? Noiz arte jarraituko dugu Bilboraino joaten agiri zigiludun bat jasotzera? Noiz amaituko da sinadura faxez bidali behar izatea? Bai, ez gaude 1980an, XXI. mendean baizik, eta oraindik zenbait administrazio eta enpresatan paperaren mentalitatearekin jokatzen jarraitzen dute.\nAzkenekoa, senide bati pasatu zaiona: txartelen zorroa galdu zuen oporrak hartzekoa zen egunean. Nortasun agiria, kreditu eta Lurraldebuseko txartelak zituen bertan. Bankuko txartela dei batekin baliogabetu zuen, eta Lurraldebusekoa e-mail bidez egiten ahalegindu zen. Baina Saninazio jai-zubia tartean, ez zioten ezeztatu. Topatu zuenak, bitartean, erabili egin dio txartela, eta dirua gastatu. Hori bai, abuztuaren 1ean 08:30ean telefonoz deitu zioten esanez ezin ziotela baliogabetu bere sinadura eduki ezean! Familiako hori oporretan dago, eta galdetu zion ea nola bidaliko zion izenpea. Erantzuna: faxez (!) edo eskaneatuta e-mail bidez! Faxez? Baina atzera egin dugu denboran? Kreditu txartela dei huts batez ezezta genezake eta Lurraldebusekoa ez? Faxez bidalitako zirrimarra batek hainbesteko balioa du? Segurtasuna handitzen du? Bai, zera!\nBurokrazia zikina besterik ez da! Paperera lotuegi dagoena, zigiluak, sinadurak, egiaztapenak behar dituena. Agian, paperkraziak beldurra dio paper falta horri, euren lana arriskuan ikusten duelako, zigilatu beharrik ez badaukagu zigilatzailea soberan dagoelako. Baliteke.\nNiri ere gertatu zaizkit horrelakoak. Beharbada larriena orain urte batzuk pasatu zitzaidan, INEMen (Espainiako lan bulegoan). Langabezian geratu nintzen udan, eta subsidioa kobratzera joan nintzen. Fenomeno paranormalak gertatu ohi dira bertan; izan ere, beti paperen bat falta zaigu bezerooi. Kontua da oporrak hartu berri geundela, enpresa itxita. Emandako agiriak baino ez neuzkan, baina, beti pasatzen den legeztxe, INEMekoak enpresaren paper bat falta nuela esan zidan. Zer egin? Nora jo? Nire enpresari zegokion INEMeko bulegora deitzeko esan zidan langile ozpinduak, «hor konpon, Marianton» esanez bezala.\nDeitu nuen beste bulego horretara, eta non esaten didaten paper hori ez zela beharrezkoa, beraiek intranetez egiten zutela eta enpresek zegoeneko ez zidatela eman behar! Haluzinatuta eta sutan nire bulegora itzuli nintzen, guztia kontatu nion ozpinduari, eta «badaezpada» eskatu zidala berak erantzun! Edo ez zeukan ideiarik edo izorratu nahi ninduen. Eta ez dakit zer den larriagoa utzikeria ala gaiztakeria.\nKontrakoa ere gertatzen da: Biba! Badaukagu era modernoan egitea! Dena egingo dugu e-mail eta web bidez! Gu baino modernoagorik ez dago! Gezurra! Langileak ez kontratatzeko beste jukutria bat baino ez da. Diruan baino ez dute pentsatzen, zenbat aurrez dezaketen horrela eginda. Berdin dio webak azpiegitura nahikorik duen edo populazioaren zati bat baztertzen duen. Diruaren burokrazia da, dirukrazia!\netiketak: Kolaborazioak, uda, Berria\nArrazoi osoa Leire. Zenbat amorrarazten duen burokrazia txatxu horrek, eta zenbat denbora galarazten diguten prozedura absurdo horietan kateatuta jarraitzen dugulako. Burokraziaren zepoaz jardun nuen kulturaren kontseiluan, eta horrekin lotuta dago zuk aipatzen duzun hau, eta kultura alorrari aplikatuta, edozein deialditan parte hartzean sufritu behar izaten dugu. Zenbat agiri eskatzen dizkiguten beraiek eman beharrekoak! Alegia, deialdi batean eskaera aurkezteko dozena erdi paper eskatu eta ia-denak administrazio bereko beste bulego batzuetara joan eta han ordenagailutik inprimatzen dituzte. Informazio guztia ordenagailuan badute, zergatik mariatzen gaituzte gu hara eta hona!!


LARANJA BAT ZABORRETAN - eBook - Laie\nLARANJA BAT ZABORRETAN\nPATXI ZUBIZARRETA DORRONSORO\nEn formato papel13,25 €\nToki pobre edo aberats batean ote zauden jakiteko, begiratu zakarrontziei. Zikinkeriaren ordez zakarrontziak ikusiz gero, ez pobre ez aberats izango da: turistikoa, horixe. Zikinkeria zakarrontzirik gabe ikusiz gero, pobrea derrigorrean. Eta jendea zikinkeria artean bizi baldin bada, oso-osoa pobrea izango da. Aipu honek ematen dio hasiera Patxi Zubizarretaren ipuinari. Egiaz, zikinkeriaz betetako munduko herri pobre batean gertatutako istorio harrigarri bezain ederra da hau.\nUNA NARANJA EN LA BASURA


Sozialista jakobinoak Paueko aulkia ere gal dezake\nKontseilari nagusiaren aulkia berriz eskuinera pasatzea du helburu Angeluko auzapezak\nEneko Bidegain - BAIONA\nJean Espilondoren karrera politikoa ederki loratzen hasi zen duela sei urte, Angelu Iparraldeko kontseilari nagusi bihurtu zelarik. Aulkia eskuinari kendu zion, baina boz gutxiren aldearekin. Handik laster diputatu bihurtu zen, Nicole Pery estatu idazkari izendatu zutenean. Ipar Euskal Herriko Alderdi Sozialistaren alde jakobinoa indartsu zegoen.\nBaina duela bi urte, diputatu aulkia galdu zuen, Jean Grenet Baionako auzapezari uzteko. Aurten, kontseilaritza nagusiko aulkia ere gal dezake, Robert Villenave Angeluko auzapezak ken baitiezaioke. Angeluarrek ez dute, hain segur, jakobinismoarengatik zigortuko. Baina eskuina nagusitu dakioke. Abertzaleen bozak nekez espero ditzake bigarren itzulian. Eta bigarren itzulian irabazteko, boz guztiak baliagarriak izanen dira.\nVillenave Angeluko auzapez bada ere, oraino ez daki eskuinean daukan Jean-Claude Lamoure arerioaren bozak nora joanen liratekeen bigarren itzulian, ez eta ere zenbat boz jasoko dituen lehenean. UMPko kidea ez dago batere gustura UDFkoak Udala kudeatzeko duen moduarekin, eta ez du bigarren itzulian Villenave sostengatzeko asmorik. Lehen itzulian emaitza nahiko ona lortuz gero, bigarren itzulian mantentzen bada, aulkia Espilondoren eskuetan geldituko da. Eta ez bada mantentzen ere, kontuan hartu behar da, duela sei urte, lehen itzulian eskuineko hautagaiek bildu boz guztiak ez zituela bigarren itzuliko hautagai eskuindarrak eskuratu.\nAuzapezaren argudioa auzapeza kontseilari nagusi izatea Angelurentzat on dela erraitea da. Jean Espilondo ez dator bat. Sozialistak dio Paueko hautetsi gehienak eskuinekoak izanagatik, «oposiziotik lan anitz egiten» dela. «Dosierrak onak badira, diru laguntzak lortzen dira» .\nJean Espilondo (PS): Dipututu ohiak doi-doietarik irabazi zuen duela sei urte, bigarren itzulian. Zergetako langile honek errotik jakobino gisa ezagutarazi du bere burua. Angeluko zinegotzia da, oposizioan.\nRobert Villenave (UDF-UMP): Angeluko auzapeza da. Lur Berri kooperatibako laborantza teknikari izan zen. Orain erretretan dago. Auzapez kargua eta kontseilari nagusi kargua uztargarriak direla dio.\nJean-Claude Lamoure (UMP): Nahiz eta bere alderdiak UDFko hautagaia sostengatzen duen, industrilari honek ez du onartzen bi alderdiak batera aurkez daitezen, eskualde hauteskundeetan bereizirik aurkezten badira. Villenave-eren politika salatzen du eta bigarren itzulirako ez duela boz eskaririk eginen jakinarazi du.\nJosette Rospide (FN): Eskuin muturraren emaitzak ez dira ttipiak Angelun. FNek hautagai berria du.\nGeorges Daubagna (Berdeak): Erretretan dago. Lehen aldikotz aurkeztuko da.\nJean-Bernard Darmendrail (PC): SNCFko langilea da.\nIñaki Zaldunbide (Angeluzain): Angeluko tendentzia abertzale guziak biltzen dituen elkartearen izenean aurkeztuko da Iñaki Zaldunbide. Kantonamendu zaila izan ohi da abertzaleentzat.\nBoz emaileak: 6.626\nJean Espilondo (PS) : 1.811 (%28,18)\nJean-Michel Barate (RPR) : 1.460 (%22,72)\nJacques Veunac (UDF) : 1.327 (%20,65)\nHenri Rupert (FN) : 670 (%10,42)\nFrançoise Come (Berdeak) : 455 (%7,08)\nJean-Pierre Roux (PCF) : 404 (%6,28)\nMichel Ithurbide (AB) : 298 (%4,63)\nBoz emaileak: 5.969\nJean Espilondo (PS) : 2.907 (%51,42)\nJean-Michel Barate (RPR) : 2.746 (%48,57)


Esmokin - Wikipedia, entziklopedia askea.\nEsmokina (ingelesez smoking) gau ospakizun, sari banaketa, koktel eta ekitaldi sozial garrantzitsuetarako gizonezkoentzako etiketazko jantzi bat da, frakren maila berberan dago, biekin batera tximeleta-begizta jazten da. Normalki, esmokin izenaz, jakaz gain, tximeleta-begizta, galtzak eta azpiko atorra zuria ere izendatzen dira.\nJatorriz, 1887an Erresuma Batuan agertu zen, eta 1889 aldera AEBetan, hortik gainontzeko hizkuntzetan ere, heuren grafietara egokituz, ingelesezko jatorrizko smoking izenez deitzea.\nJames Bond pertsonaiari buruzko filmetan protagonistak ia beti jantzia darama, halere, esmokina hoberjien eta dotoreen eraman izan duen gizona izatearen ospea Cary Grant ingeles-estatubatuar aktoreak du.


Gora gu! | Klitto!\nEkhi Eizagirre 2016/05/03 Iruzkinik ez\nEkhi Eizagirre 2016-05-03\nGasteiztik Pariseko ziegetaraino iritsi zaigu zuen oihartzuna. Eta ez da gutxiagorako, hamabi mila eta ehun lagun pasatxok zalaparta ederra egin baitzenuten hilaren 9an burutu zen manifestazioan. Sinetsi ezinik jaso genuen berria, emozioz beteta eta hunkituta. Ni, behinik behin, hor hasi nintzen saltoka eta txaloka bakar-bakarrik txaboloan, ”onenak gara, onenak gara” ahapeka xuxurlatuz, irribarrea eta harrotasuna gainetik kendu ezinda.\nBerri ona jaso, eta ahal bezain laster hots egin nion lagun bati. Bera ere manifestazioaren arrakastaz mintzo zen beste batzuekin momentu horretan. Kontatu zidan giro paregabea egon zela Gasteizen egun osoan zehar, eta antolakuntza ere bikaina izan zela. Horrez gain, esan zidan arlo askotariko feministak bildu zirela elkarretaratzera: atzerritarrak, baserritarrak, zaintzaileak, lesbianak, transak… Horrek agerian uzten du, lagunok, jende mordoa bildu eta besarkatzeko gai garela, eta hori garrantzitsua da oso.\nGainera, kideei galdegiten nien bezala, Europako zein beste herrialdetan bilduko lirateke horrenbeste feminista manifestazio batean? Inon ez. Herri txikia gara, baina asko dugu munduari erakusteko. Uste dut txapela kentzeko moduko lana egin duzuela, benetan!\n2015a urte gogorra izan zen feministontzat, baina gogorra ez ezik, interesgarria ere bai, nire ustez. Perspektibaz begiratuz gero, iruditzen zait ondo kostata, baina era berean elegante erantzun genuela sortu ziren zenbait eztabaidaren aurrean. Emaitza begi bistakoa da, Munilla eta bere lagunak elizako sotoan ezkutatua egongo dira dagoneko. Kaka eginda, alegia! Bai, bai, feministok prest gaude, eta asko gara; beraz, patriarkatuaren apopilo eta maritxulo denak ibili daitezela tentuz!\nIrudipena dut manifestazio honen bidez mugimendu feministak pauso bat eman duela aurrera. Dudarik gabe, Gasteizko arrakasta azken urteetako aurrelan eta elkarlanaren emaitza izan da. Orain, etorkizunera begira jarri beharra daukagu, eta erronka berriei ekiteko prestatu. Nik proposamen bat egin nahi nizueke mugimendu feministako militanteoi. 2008. urtean, Portugaleten egin ziren azken jardunaldi feministak, eta pentsatzen dut unea iritsi dela V. jardunaldiak martxan jartzeko. Badakit asmoa aspaldidanik dabilela zuetariko askoren buruan; ea datorren urterako jardunaldiok antolatzen ditugun. Apustu bat ere egin nahi dut, lagunok, 1977an Leioan egindako I.topaketa haietan baino jende gehiago bildu baietz V. jardunaldietan?\nZoritxarrez, azken urteetan bezalaxe, bahituta gauzkaten euskal preso politikook ezingo dugu zuzenean parte hartu antolatuko dituzuen hamaika ekimenetan, baina izan ziur gertutik jarraituko ditugula zuen pausuak. Guk ere salbuespeneko legedi, dispertsio eta oztopo guztien gainetik, gehituko diogu borrokari gure apurra, eta jarraituko dugu garaipen bakoitza saltoka, txaloka zein irrintzika ospatzen. Amaitzeko, zorionak denei, eta segi horrela aurrerantzean ere!\nantolakuntza espetxea Feminismoa feministok prest frantzia Manifestazioa preso\nAurrekoa Maiatzaren batean bandera moreak airean: Nor gara langile klasea?\nHurrengoa Maniki batenak


Portugaleteko Udala - "Portugalete Uri Urena" erakusleihoen XV. Lehiaketa\n"Portugalete Uri Urena" erakusleihoen XV. Lehiaketa\nAbendu osoan zehar, “Portugalete Uria” XV. Erakusleiho Lehiaketa ere egingo dugu, establezimendu parte-hartzaileek erakusleiho erakargarriak presta ditzaten eta, hala, herrian jai-giroa sor dezaten baita kaleak alaitu ere.\nLehiaketako apainketa berezi hori ikusgai egongo da establezimendu parte-hartzaileetan abenduaren 31 arte. Erakusleiho lehiaketaren epaileak izango dira udalerriko merkatarien elkarteetako hainbat ordezkari, Portugaleteko Udalekoak ere bai eta aditu bat argiketan, erakusleiho-apainketan eta apainketan. Erakusleihoak baloratzerakoan salgaien merkaturagarritasuna eta aurkezteko modua, argiketa, ikus-eragina, jatortasuna eta sormena hartuko dituzte kontuan.\nTriptikoa (PDF, 188 KB)\nLehiaketaren oinarriak (PDF, 735 KB)


Osteochondrosis kroniko bat da hanturazko gaixotasuna gertatzen hondo baten gainean etengabeko suntsitzea orno eta intervertebral diskoak. Arabera lokalizazio orno egiturak dira jasaten endekapenezko aldaketak, ez dira toraxeko, lumbo sacralis patologia, baita lepoan. Liderra sintomak disc endekapenezko gaixotasuna eta mina sindromea, larritasuna zein handitzen exertion fisiko, zurruntasuna. Irudian kliniko askotan gaur orno sintomak: buruko mina, racing odol-presioa, jaitsi ikusmen zorroztasun eta entzumena.\nDiagnostikoa jarri oinarri emaitzak instrumental ikerketak — x-ray, MRI, CT. Tratamenduan disc endekapenezko gaixotasun erabiltzen drogak hainbat kliniko eta farmakologikoa taldeak. Hobetzeko beren kliniko eraginkortasuna eskaintzen fisioterapia eta masaje tratamenduak. Metodo nagusietako bat tratamendua eta prebentzioa da, terapia fisikoa.\nMekanismo gaixotasuna garatzeko\nPatogenia disc endekapenezko gaixotasuna da, galera nukleoa pulposus nukleoa beren hydrophilic propietateak. Fluido hau egitura osatzen connective ehun-zuntz eta gelatinous substantzia. Dute Heldua den pertsona bat da murriztea hodietako ohe bakoitzean disc arteko orno. Onarpen da elikagai gertatzen diffusely, hau da, printzipioa espontaneoa berdintasuna baten kontzentrazioak. Horrek azaltzen du ezintasuna zaharberritze osoa cartilage ehun ondoren lesio edo gehiegizko karga fisikoa bizkarrezurra.\nProzesuak areagotu disc endekapenezko gaixotasun hormonal aldaketak eta desorekatua dieta. Kartilagoa ez jasotzeko nahikoa beren funtzionamendu normala kopuru nutrienteak, eta horrek eragiten honako urraketa beren egitura eta propietateak:\ngaldu indarra eta malgutasuna;\nforma, ehundura eta konfigurazioa.\nThe intervertebral diskoak dira berdindutako, eta haritsua da, eraztunak osatzen erradiala pitzadurak. Hau jaitsiera eragiten arteko distantzia ondoko orno. Pixkanaka patologikoak prozesua dakar, ehun konektiboaren zuntz ring, ligaments. Erantzun desegituraketa ehunen, immunitate-sistema hasten antigorputzak ekoizten, eta horrek eramaten aseptiko hantura eta eraketa edema artikulazioak eta inguruko ehun bigunak. Kapsulak artikulazioetan dira luzatu, eta, beraz, intervertebral diskoak jada ez da fidagarria orientazioa orno. Eta ezegonkortasuna intervertebral segmentu handitzen egiantz arau-hauste nerbio root edo konpresio odol bat. Hau askotan gertatzen trápaga osteochondrosis eta kausa bihurtzen da bere sintomak larriak.\nEragiten du, eta faktore predisposing\nEstatuko intervertebral diskoak eragiten pixka bat tonus hezur muskuluak orno zutabea. Irrazionala, asimetrikoa muskulu-funtzioa zehar gertatzen luzea giza presentzia ez fisiologiko egoera, adibidez, bere burua behera, berriz, lanean ordenagailua. Trigger suntsitzea cartilage ehun ahal izango iraunkorra jantzita heavy poltsak on bat sorbaldan lo bigun bat, koltxoia eta goi burukoaren.\nAzkartzeko suntsitzea intervertebral diskoak da, halaber, honako kanpoko eta barneko negatiboak faktore:\nendokrino eta metabolikoak;\ngaixotasun infekziosoen, batez ere kronikoa;\naurreko bizkarrezurreko lesioak (konpresio hausturak, ubeldurak);\npresentzia sistemikoa edo endekapenezko gaixotasun — goût, psoriatic, reumatoide, ostean, osteoporosia.\nBada pertsona bat du ohitura txarra zuen, arriskuan dago. Erretzea eta gehiegizko alkohol-baldintza larriagotu odol nahikoa eramango zirkulazioa eta elikadura-gabezia kartilagoa diskoak.\nPresentzia laua oinak edo clubfoot da nabarmen handitu garatzeko arriskua artrosia edozein kokapena. Besteak beste sortzetiko edo eskuratutako akatsak kausa dira, gero eta karga bizkarrezurra dela eta, ezintasuna egokia ematen cushioning laguntza. Predisposing faktore patologia da obesitatea.\nDeposizio gantz-ehunak hainbat gorputz atalak zaila izan daiteke, oreka mantentzeko eramaten esposizio gehiegizko karga on intervertebral artikulazioetan.\nLehen kliniko manifestazio bat trápaga, toraxeko edo lumbar disc endekapenezko gaixotasun — bizkarreko mina. Zehar relapses da, sarkorra, radiating gertuko gorputz atalak. Mugimendu txikienak eramaten handitu larritasuna mina. Erantzuna gizon bat da, egiten behartu posizioa zein intentsitatea ondoeza minimoa da:\npertsona trápaga osteochondrosis nahiago buelta alde ez buru eta gorputz osoa;\nbularreko patologia gizon beldur da, nahiz eta ez osoa, inhale gisa eragiten du zorrotz mina bizkarrezurra toraxeko;\npaziente lumbar osteochondrosis zailtasun eseri, zutik eta oinez delako arau-hauste bizkarrezur-nerbio.\nGaixo gehienek kexatzen mediku bat tristea iraunkorrak mina eta sentimendua, zurruntasuna gorputz goizean. Hau gehigarria eskatzen diagnostiko diferentziala baztertzeko myositis (hanturazko prozesu hezur-atzeko muskuluak) eta artrosia. Kausa aching, birrintzeko mina — konpentsazio-estresa muskulu ehunak egonkortzeko kaltetutako orno-motor segmentu. Iraunkorrak mina sindromea ahula edo intentsitate moderatua da gertatzen delako esanguratsua luzatzen intervertebral disc eta garapen aseptiko hantura.\nDeskargatu ostean zehatz bat localization, sintoma espezifikoak. Adibidez, denean lumbar patologia askotan gertatzen sciatica — a mina lumbar eskualde eta atzeko izterrean. Toraxeko osteochondrosis klinikoki manifiesta errai mina bihotz eskualdean, eskuineko hypochondrium eta sabelaldea, numbness, sentsibilitatea handitu azala, crunch orno. Baina gehien nabarmenagoa eta askotarikoa sintomak hainbat patologia eragiten trápaga intervertebral diskoak.\nOndorioz desplazamendu orno eta eraketa osteophytes konprimituta arabera orno arteria-hornidura garuneko zelulak emanez oxigeno. Jende pairatzeko eza mugimenduak koordinatzeko, zumbo, buruko mina, hipertentsioa.\nZer izan liteke, bada tratatu gabeko\nGehien konplikazioak disc endekapenezko gaixotasun sor eraketa herniated. Da eratu zen, desplazamendu honen bizkarrezur egitura atzera eramaten haustura posterior luzetarako ligament. Disko gehiago bihurtzen ezegonkorra da, eta zati protrudes sartu bizkarrezur canal. Jotzen ruptured hernia, bada, prozesua bere eraketa batera disko bat kanal sartzen bere purposee core.\nHau patologikoa egoera orno egiturak predisposes bizkarrezur kablea konpresio eta garapen discogenic myelopathy. Klinikoki da manifiesta torpor, ahultasuna batzuk muskulu-talde hankak edo eskuak, paresis, muskulu-atrofia, aldatu tendoi erreflexuak. Han ere izan daitezke, nahasteak husteko maskuriko eta (edo) hesteetako. Ondorioz eraketa bat herniated konprimituta arterien elikatzen duten bizkarrezur kablea. Eratu iskemikoa sailak, eta horrek guztiak hil nerbio-zelulak. Deiturikoak neurologikoa defizita — urratu mugimendua, jaitsi sentsibilitatea, ixilik trofiko.\nOsteochondrosis ezin da erabat sendatzen, bezala, ez da oraindik sintetizatu drogak, harrera eta horrek lagunduko luke konponketa kaltetutako intervertebral diskoak eta orno. Baina terapeutikoa eskema sartu behar chondroprotectors — tratamendu sintomatikoa atzeratu ondorioak. Lehentasuna eman behar drogak osagai aktibo chondroitin sulfatoa eta (edo) glucosamine sulfatoa (hydrochloride).\nKliniko droga hauen eraginkortasuna da baieztatu emaitzak ikerketa urte. Epe onarpen (3 hilabete eta 2 urte) esan nahi du ez da partziala birsorkuntza kartilagoa eta beste ehun konektiboaren egitura — ligaments, tendoiak, burs. Metaketa intervertebral diskoak glucosamine eta chondroitin hasiko dira aldentzeko nabarmenagoa analgesikoak, antiedematous, anti-hanturazko efektua. Horrek aukera ematen dosi txikiagoa NSAIDs, corticosteroids, muskulu relaxants, horrela murriztuz farmakologikoa karga gorputza.\nJoint Osagarri eraginkorra irregular enplegu edo bere erabilera tratamendua ostean kalifikazioa 3, denean ez esanguratsua da suntsitzea kartilagoa.\nKentzeko sintomak, normalean gertatzen trápaga edo toraxeko disc endekapenezko gaixotasun, erabiltzen drogak hobetzeko odol-zirkulazioa, nootropics, droga, hobetzen microcirculation labirinto, erabiltzen patologia du vestibular aparatu.\nNahi izanez gero, mediku-eskema barne antidepresiboak eta anticonvulsants.\nTratamendua aplikatu ostean fisioterapia: UHF-terapia, magnetiko terapia, laser terapia. Erabiltzen erreflexologia, masaje, ariketa terapia, hirudotherapy, igeriketa, yoga. Batera eraginkortasun tratamendu kontserbadorea, gaixoak, altzairu esku-hartzea. Praktikatzen zulatu entalpia diskoa, laser bat berreraikuntza edo inplante ordez.


Nerabeekiko komunikazioan sakontzeko gida pedagokikoa sortu dute Aldundiak eta Mondragon Unibertsitateak - Artikulua - Gipuzkoa ETORKIZUNA ORAIN\nNerabeekiko komunikazioan sakontzeko gida pedagokikoa sortu dute Aldundiak eta Mondragon Unibertsitateak\nForu erakundearekin harremantzeko eta elkarlanean aritzeko baliabide aitzindaria eskainiko die gazteei\nGipuzkoako Foru Aldundiak eta Mondragon Unibertsitateko Humanitate eta Hezkuntza Zientzien Fakultateko (Huhezi) KoLaborategiak nerabeei zuzendutako gida pedagokiko aitzindaria osatu dute, Aldundiarekin harremantzeko eta komunikazio zein elkarlanerako aukera berriak sortzeko aukera izan dezaten. Ikasle zein irakasleei dago zuzendua, helburu hauekin: hainbat konpetentzia digital ikasleekin lantzeko tresna izatea, adibide, dinamika eta orientabideen bitartez idatziz, irudiz eta bideoz egoki komunikatzeko lanketa erraztea, eta e-parte-hartzea eta jendarte digitalerako hezkuntzan sakontzeko aukera eskaintzea. “Komunikazio modu berri horiek eskatzen ziguten horrelako lanketa bat, etorkizuna izango direnekin batera elkarlanean hasteko”, azpimarratu du Imanol Lasa Gobernantza eta Gizartearekiko Komunikazioko diputatuak.\nHaren ustetan, gazteentzat gero eta arruntagoa da sare sozialetan beraien kexak, gogoetak eta, batik bat, bizipenak partekatzea. Administrazioari dagokionez ere, gero eta ohikoagoa da nerabeek komunikazio kanal berriak, adibidez WhatsApp-a edo Instagram-a erabiltzea baimenak, galderak edota iradokizunak idatziz, bideoz zein audioz helarazteko. “Belaunaldi berriari deitzeko modu desberdinak gorabehera (Natibo digital, Y belaunaldi, Millennial), kontsentsu handi samarra dago baieztatzerakoan Internetek eta sare sozialek komunikatzeko modu eta kodeen aldaketa ekarri dutela, eta batez ere, belaunaldi gazteenarengan dela hori nabarmena. Elkarrekintzarako beste gako eta bide batzuk baliatzen dituzte”, adierazi du.\nLasaren arabera, paradigma-aldaketak horrek eskatzen du, nerabeengana gerturatzeko eta harreman eraikitzaile bat sortzeko, haien komunikazio-moduei ereerreparatzea: “Sare sozialak dira nerabeentzat harremanak eraikitzeko tresna naturalenak eta ondorioz, beharrezkoa da horiek kontuan hartzea”. Ikastetxeetako arduradunek ere, teknologiek hezkuntzan duten eraginaren inguruko kezka badutela gaineratu du. Hori guztia kontuan hartuta, Aldundiak ekin dio hezkuntza komunitatearekin lan egiteari, eta gida pedagogikoa da lehenengo pauso bat. Horren bidez lortu nahi da ikasleek komunikazio-kanal berri hauen bidez Administrazioarekin harremantzeko “marko berri” bat sortzea.\nIrakasleen gidaren helburua, berriz, ikasleekin gida lantzeko eta sakontzeko baliabideak eskaintzea da. 45 minutuko ariketak proposatzen dira horretarako. Eskaera edo eskakizun baten aurkezpenaren egitura, komunikatzeko dituzten bide, tresna eta lanabesak, ekoizpen prozesua eta, eta aurkezpenetarako gomendioak definitzen ditu gidak, besteak beste, Aldundiari buruzko informazioa eskaintzeaz gain. Era berean, errealitate areagotuaz sortutako bideoak jarri dira eskuragai.\nBaliabide berri hau sortzeko, azken urteetan sare sozialen bidez Aldundira iritsitako mezuen azterketa egin zuen Mondragon Unibertsitateak, ondorioztatuz nerabeek ez dutela Aldundiarekin harreman digital zuzenik: “Badago, beraz, bete beharreko gabezia bat”, adierazi dute Ander Bolibar eta Nagore Ipiña KoLaborategiko ikerlariek. Europa mailako ereduen azterketa ere egin zuen unibertsitateak, 22 gidarena, hain zuzen. Gehienak tresna zehatz baten erabileran eta metodologian, ikaslearen konpetentzia digitalaren berariazko lanketan, edo segurtasun eta hezkidetza ikuspegi batetik praktika onen eta arazoen prebentzioan zentratzen dira. “Europa mailan administrazio publikoa eta komunikazio kanalen inguruko gidetan bazegoen hutsune bat. Ez da aurkitu parte-hartze digital aktiborako oinarriak finkatzen dituen gidarik”, gaineratu dute.\nIpiña eta Bolibar ikerlariek diotenez, “etorkizuneko gizarterako giltza izan daiteke e-parte-hartzea eta KoLaborategiaren ardura bada, eragile ezberdinekin etorkizuneko pertsonak heztea. Gipuzkoa, Europarentzako eredu izan daiteke ere harreman ohitura berriak sortzen; komunikazio kanal berriak irekitzen eta hartu-emanetarako bideak definitzen. Gizartearen norabidea aztertuta, garrantzitsua da etorkizuneko herritarren eta administrazioaren arteko harreman eredu berriak garatzen hastea”. Oso interesgarria izan da, haien esanetan, gida pedagogikoa sortzea eta bereziki, “Foru Aldundiarekin batera hezkuntzaren inguruko gogoetak partekatuz”, aurrera begirako parte-hartzearen ildoak finkatzen hastea. KoLaborategiko ikerlariek adierazi dute ere gidan gizarte digitalerako hezkuntzaren inguruko hainbat kontzeptu definitu dituztela, “e-parte-hartzea ulertzeko garrantzitsua delako ekosistema digitalen oinarriak ulertzea”.\nGida eskuragai egongo da gipuzkoa.eus/partaidetza atalean. Halaber, kontrastatu egingo da Gipuzkoako eskualde guztietako ikastetxeekin, gaurkotzeko, eta Aldundiaren gazteenganako komunikazio estrategia etengabean egokitzeko. Lehen saioa egin da jada, eta 30 irakaslek hartu dute parte. Huheziko eta Aldundiko arduradunek eman diete gidaren xehetasunen berri. Halaber, sozializaziorako hainbat ekintza aurreikusten dira. Esaterako, ideia lehiaketa bat antolatu da ikasleen proposamenekin. Lehiaketan parte hartzeko hurrengo galderei erantzuteko audio, testu, bideo edo irudi bat bidali beharko dute taldean ikasleek: “Zerk arduratzen gaitu Gipuzkoako etorkizunaz? Ze galdera ditugu? Ze proposamen?”.\nLan guztiek gidan azaldutako komunikazio-arauak jarraitu beharko dituzte. Lanak dagokion kanalaren bidez helaraziko zaizkio Foru Aldundiari. Hala, bideo eta/edo audioak emailez –partaidetza@gipuzkoa.eus- edo Youtubera –youtube.com/OrainGipuzkoa-, gehienez minutu bateko iraupena izango dutelarik. Mezuak emailez jasoko dira, eta irudiak berriz, Instagram bidez –instagram.com/OrainGipuzkoa-. Originalak izan beharko dira beti ere. DBH 4ko ikasleek (15-18 urte bitartekoek) parte hartu ahal izango dute lehiaketan. Lanak taldeka egingo dira eta talde bakoitzak kanal bakoitzean lan bat aurkeztu ahal izango du. Parte-hartzaileek, lehiaketara aurkeztutako lanetan, taldekideen izena aurkezteaz gain, zentroaren izena ere aipatuko dute. Lanak aurkezteko azken eguna maiatzaren 3a izango da. Goi mailako gailu teknologiko bat izango da saria, taldeko kide bakoitzarentzat. Kanal bakoitzeko saritu-talde bat egongo da. Sari banaketa ekaineko lehenengo astean izango da.\nE-parte-hartzearen potentziala goraipatu du Lasak. “Guztion parte hartzea bermatuko duen gizarte digital bat sortu behar dugu. Hezkuntzaren erronka ere bada pertsonak horretarako prestatzea. Kanal berrien bitartez modu seguruan, elkar errespetatuz, ikuspegi kritikoz, eta sormenez komunikatzea. Gidak horretan lagunduko gaitu”. Haren hitzetan, ahalegin horretan, ezin dira haurrak eta nerabeak alde batera utzi. “Ezagutza falta handia dago oraindik. Ez dakite zeintzuk diren Aldundiaren funtzioak, eta dakitenen artean, batzuk urruti sentitzen gaituzte. Oso garrantzitsua da joera horri buelta ematea”, amaitu du.


Heldu da ibilaldia!\nAdan de Yarza'tarrak\nLekeitio-ko Arrantza Tradizionala\n1719 Donostia-ko Setioa\nLekitto Musika Banda\nKadete Lehentasunezko Maila\nKadete 2ª Maila GR6\nKadeteak 2en Maillako Taldea GR6 2017-2018\nBizkaia Gazteak Ohorezko Maila\nLurraldeko Ohorez-ko Maila\nKadete 1ª Maila GR2\nLiga A Haurrak GR2\nEuskal Gazteen Liga\nLurraldeko 2en Maila\nSan Pedro'ren Arrainna\nBein eta Betirako\nZatika Abadekija Salamanca'n\nLea Artibai, Lurra eta Itzasoa\nInteresgarri puntuak Lekeition\nLast update05:26:42 AM GMT\nSan Pedruak 2019\nEl lekeitiarra Asier López gana el Koldo Mitxelen...\nLa ikastola Azkue de Lekeitio pide la ayuda de los...\nGarraitz pone a buen recaudo sus tesoros tras conv...\nBack ALBISTEAK LEKEITIO-KO ALBISTEAK Noticias 2019 Heldu da ibilaldia!\nAsteartea, 2019(e)ko maiatza(r)en 14-(e)an 17:13etan\nIritsi da eguna, domeka honetan Ibilaldia izango dugu Lekeition! Maiatzaren 19a izan da Bizkaiko Ikastolen jaia ospatzeko aukeratutako eguna eta hirugarren aldiz Lekeition izango dugu, 1983an eta 2003an egin ostean. Egun berezi honen prestakuntza lanak aspaldi hasi zituen Azkue ikastolak eta jada dena prest dago domeka honetan biziko dugun Ibilaldirako.\nLau gunetan banatuta, ibilaldian zehar hainbat ekintza antolatuko dira domeka honetan, antzerkiak, tailerrak, ikuskizunak, kontzertuak eta askoz gehiago!\nLekeition milaka pertsona batuko dira Ibilaldia ospatzeko, hori dela eta herritar eta bisitarien segurtasuna bermatzeko hainbat neurri hartuko dira. Ibilaldi egunean goizeko 9:00etatik eguerdiko 14:00etara ezin izango dira autoak sartu herri barruan. Era berean, eguerdiko 14:00etatik 19:00etara bitartean Ibilaldiko ibilbidera doazen kaleetan ere trafikoa debekatuko da.\nIbilbidean zehar egongo den jende kopuru handia izango da eta ezbeharrak ekiditeko helburuarekin, Ibilaldiko lau guneen arteko kaleetan autoak kendu beharko dira zapatuko 15:00ak aurretik. Arropaingo parkina, anbulatorio aurreko aparkalekuak, Atea kaleko aparkalekuak, portua, Paskual Abaroa etorbidea (Talako aroztegitik botikara doan aldean) eta Santa Katalina ibilbidean kokatzen diren auto guztiak kendu egin beharko dira oinezkoen segurtasuna bermatzeko. Hori horrela, herritarrei Lekeitioko sarreran aurkitzen diren P2, P3 eta Artadi edo mahastiko lineako aparkalekuak erabiltzea gomendatzen zaie herri barruan lekurik aurkitzen ez badute eta garajea dutenek autoak kalean ez uztea. Era berean, Karraspio hondartzaren parkinga autokarabanentzako bideratuko da. Herritarren laguntasuna beharrezkoa izaten da honelako egunetan eta Udalak aldez aurretik eskertu nahi die lekittarrei egindako esfortzuagatik.\nBestalde, egun honetan Bizkaibusen zerbitzu berezia jarriko da Lekeitiora etortzeko. Bilbotik etortzen direnek Matienara arte trena hartu beharko dute, eta behin Matienara helduta, ordu laurdenero autobusa izango dute Lekeitiora. Lekeitiotik Bilbora joateko ohiko zerbitzua ere aldatu egingo da, autobusak Matienara arte egongo dira eta gero bertan autobus-aldaketa egin beharko da.\nHasieran aipatu dugu aurtengoa hirugarren aldia izango dela Ibilaldia Lekeition ospatzen duguna eta aurreko aldiak gogoratzeko, Euskal Zine Bilerak 1983 eta 2003ko jaialdien irudiak proiektatuko ditu domeka goizean Barandiaran aretoan. Bestalde, jakin itsas argiko bisitak prezio berezian izango direla, soilik 2 euroren truke. Leku mugatuak egongo direnez gomendagarria da aurreko egunetan turismo bulegoan izena ematea.\nDomeka honetan beraz, denok "Haratzago" joango gara Lekeition izango dugun Ibilaldian!\nCopyright-a © 2019 Open Source Matters. Eskubide guztiak gordeta.\nDiseñado por Graphic Design.


Herria Berriak Tolosaldeko landa eremuko garraio publikoaren inguruko mozioa onartu du Udalak\nZizurkilgo EH Bilduk aurkeztutako mozioa onartu zuen atzo Udala, EH Bilduren baiezko bozkekin eta EAJ zein PSOE alderdien abstentzioarekin. Azken hilabeteetan garraio publikoko zerbitzuan atzera egin dela antzeman da, modu berezian herrigunean. Esaterako, azken hamarkadetan batxillergoa edota Lanbide Heziketa egiten zuten herriguneko gazteek, bermatua zuten autobus zerbitzua. 2021an, ordea, eten egin zen zerbitzu hori Udalak saiakerak egin baditu ere, ez da aurrera urratsi eman. Azken hilabeteotan, gainera, eskaripeko zerbitzurako egin diren eskariri ezezkoa erantzun diote.\nHorren guztiaren aurrean, honako mozioa onartu zuen Zizurkilgo Udalak, maiatzaren 30ean egindako osoko bilkuran:\nGARRAIO PUBLIKOA TOLOSALDEAKO LANDA EREMUETAKO HERRIETAN\nGipuzkoa lurralde deszentralizatua da demografikoki, eskualde anitz eta tamaina ertain zen txikiko herri ugarirekin. Eta gurea, Tolosaldea, herri zein auzo txiki gehien duen eskualdea da.\nMota honetako eremu batean garraio publikoa antolatzea erronka handia da, baina Zizurkilgo EH Bildutik uste dugu atzera urratsik ezin dela eman. Azken hilabeteetan Gipuzkoako Foru Aldundiak atzera egin duela ari gara ikusten Zizurkilen, eta modu berezian herrigunean.\nLurraldebus-etik ezezkoa eman zaie eskaripeko zerbitzurako egin diren zenbait eskariri, herriguneko gaztetxoen arratsaldeko mugikortasuna erraztera bideratutako eskariak izan dira eta Udalak jarraituko du horretarako bitartekari lana egiten. Dena den, bada, Zizurkilgo EH Bilduren ikuspuntutik, inola ere onargarria ez den zerbitzu murrizketa bat: Batxilergo eta Lanbide Heziketako herriguneko ikasleak ikastetxe publikoetara eramaten zituen autobus zerbitzua kendu izana. 2021eko irailean eten zenetik, egoera bideratzen saiatu gara baina aurrera urratsik ez dela ematen ikusita, gaia Udalbatzara ekartzea ezinbestekoa ikusi dugu.\nBatxilergo zein Lanbide heziketako herriguneko ikasleek (16-18 urte artekoak gehienak) herrigunetik bertatik autobus zerbitzua bermatua izan dute azken hamarkadetan, formula ezberdinen bidez. Azken 20 urteetan TSST enpresako autobusa igarotzen zen herrigunetik goizero, gaztetxoak hartu eta Asteasura joanez, handik Elbarrenan barrena Tolosako Orixe institutua eta Lanbide Heziketako zentrua lotuz. Zizurkilgo Udalak hitzarmen baten bidez laguntzen zuen zerbitzu hori. TSST empresa desagertu ostean, ordea, Lurraldebus-ek abisurik eman gabe uko egin dio herrigunetik igarotzeari eta herriko gaztetxoak euren gurasoen menpe geratu dira Elbarrenara jaisteko eta eguerdian herrigunera igotzeko. Ez gara aisialdiaz ari, derrigorrezkoak ez diren arren, oinarrizkotzat jo ditzakegun ikasketak egiteaz baizik. Borondate kontu hutsa deritzogu autobusa, egunean bitan, herrigunetik igarotzearena. Urteetan arazorik gabe egin izan dena. Momentuz ordea, Lurraldebusen aldetik, ezezkoa da erantzun bakarra. Egoera honek ikasketa prozesuan traba handia ekar dezake herriguneko hainbat gaztetxorengan, bereziki familia zaurgarrietako kideengan.\nHorregatik, Zizurkilgo Udalbatzak zera adierazi nahi du:\nGipuzkoako Foru Aldundiari eta Lurraldebus-i eskatzen diogu hamarkadetan herriguneko gaztetxoei eman zaien zerbitzu hori berrezartzeko bideak topa ditzatela eta Zizurkilgo Udalaren laguntza eskaintzen diogu horretarako.\nOinarrizko deritzogu gaztetxoek garraio publikoa izatea ikastetxe publikoetara joateko eta erakundeetatik bermatu beharrekoa.\nHerri eta auzo txikiak bizirik nahi baditugu, garraio publiko zerbitzu duinak behar ditugula.\nTolosaladeako garraio publikoaren esleipena egitear dagoenez, Tolosaldea Garatzenen bitartez eta bide batez eskualdeko herrien beharrei erantzuteko diseinatutako oinarriak ezar ditzala Foru Alduandiak.\nUdalbatzaren ebazpen hau, Gipuzkoako Foru Aldundira eta Lurraldebus-era helaraziko dugu.